  Туспуктэм: Григорий Фомин Наталия Сильвестрова 9-тӥ куартолэзе Ижкарын Быдӟым Атыкай ожын вормонлы 78 ар тырмонлы сӥзем «Эстафета Мира» капчи атлетикая ӵошатскон радъяськоз. Туэ со 74-тӥзэ ортчоз. Со сярысь кар администрацилэн пресс-службазы ивортӥз. Ужрад 14 часын кутскоз. Эстафетаез усьтон но бызьыны кутскон Пушкинской урамын Удмуртиысь кивалтэтлэн юртэз азьын радъямын луоз   Эстафетаез спортысь ветеранъёс но нылпиос кутско, соебре эстафетаез покчиёзо но шоръёзо ӧнер дышетсконниос, спортъя клубъёс, карысь промышленной предприятиоя но огазеяськонъёс, вылӥ дышетсконниос куто. Ӵошатсконэз Ижкарысь школаос йылпумъяло. Оглом эстафетае 1 сюрс котыр адями пыриськоз. Капчи ателтикая ӵошатсконын вормисьёсты кузьымъёсын пусъёзы. 2022-тӥ арын «Эстафета Мира» бызьылонъёсы 1,5 сюрс котыр адями пыриськиз. Тегъёс: Быдӟымнунал ВормонНунал бызьылон ӵошатсконъёс Ижкар Удмуртия  